open-index/open-wikipedia-markdown huggingface dataset:
I See Love

"**I See Love**" הוא סינגל של הדיג'יי והמפיק הבריטי, ג'ונאס בלו, בשיתוף פעולה עם הזמר האמריקאי ג'ו ג'ונאס, שיצא, על ידי חברת התקליטים וירג'ין EMI רקורדס, ב-29 ביוני 2018, כסינגל השביעי מתוך אלבום המוזיקה של בלו, *[[Blue (אלבום של ג'ונאס בלו)|Blue]]*. השיר מופיע בפסקול של הסרטים מפלצת של מלון 3: יוצאים לחופשה ורקסי המלך.

נכון לנובמבר 2021, השיר הושמע למעלה מ-52 מיליון פעמים בספוטיפיי.

## ביקורת
פיל קנוט, מבילבורד, אמר כי "השיר לוכד את התחושה של להיות בחופשה בקיץ הבא עם דמויות האנימציה באמצעות סצנות שונות שייכללו בסרט, שיצא ב-13 ביולי".

## וידאו קליפ
הווידאו קליפ הלירי של הסינגל יצא ב-29 ביוני 2018 בערוץ היוטיוב של ג'ונאס בלו. נכון לנובמבר 2021, הווידאו קליפ הלירי נצפה למעלה מ-33 מיליון פעמים.

## מיקומי שיא

## היסטוריית שחרורים

## קישורים חיצוניים

## הערות שוליים

קטגוריה:שירי ג'ונאס בלו
קטגוריה:שירי ג'ו ג'ונאס
קטגוריה:שירים באנגלית
קטגוריה:שירים שנכתבו על ידי ג'ונאס בלו
קטגוריה:שירים שנכתבו על ידי מיטש אלן
התפוצצות מכלית הדלק במבובה

**התפוצצות מכלית הדלק במבובה** הוא אסון שאירע ב-6 באוקטובר 2018 בכפר מבובה שברפובליקה הדמוקרטית של קונגו. התנגשות בין מכלית דלק לטרקטור גרמה לפיצוץ ולשרפה שהרגו לפחות 53 אנשים ופצעו רבים נוספים.

## האירוע
ההתפוצצות התרחשה ב-6 באוקטובר 2018, לאחר התנגשות בין מכלית דלק לטרקטור שגרמה לדליפת דלק. מקומיים רבים ניגשו אל המכלית והחלו לאסוף דלק במכלים שהביאו איתם. מספר דקות לאחר מכן פרצה שריפה, שהתפשטה במהירות למבנים סמוכים.

הפיצוץ שהתרחש זמן קצר לאחר ההתנגשות פגע בעיקר באנשים האוספים דלק, אך גם בעוברי אורח נוספים. בפיצוץ נהרגו 53 אנשים ונפצעו למעלה ממאה נוספים.

בהכרזה הראשונית של משרד הבריאות של הרפובליקה הדמוקרטית של קונגו דווח כי 20 אנשים נהרגו במקום ו-19 נוספים מתו בבתי החולים, אך יומיים לאחר מכן אישר כי מספר ההרוגים עומד על 53.

הפצועים פוזרו בבתי חולים בעיר הסמוכה, קיסנטו, וחלקם נשלח לבתי חולים בעיר הבירה קינשאסה.

נשיא הרפובליקה הדמוקרטית של קונגו, ז'וזף קבילה, הכריז על שלושה ימי אבל לאומיים ועל הקמת ועדת חקירה. הממצאים הראשוניים העלו כי נהג הטרקטור נהרג במקום, אך לא נמצאו עקבותיו של נהג המכלית.

## הערות שוליים

קטגוריה:אסונות ב-2018
קטגוריה:התפוצצויות מכליות דלק
קטגוריה:אסונות ברפובליקה הדמוקרטית של קונגו
קטגוריה:2018 באפריקה
הורנפלס

**הורנפלס** הוא שם של משפחת סלעים מותמרים וכן שם של פציאס, המתאר סלעים מותמרים בחום גבוה ובלחץ נמוך.

סביבת ההיווצרות של ההורנפלס היא סביבה שמכונה בשם התמרת מגע, כלומר, סביבה שנמצאת על פני השטח, או קרוב מאוד לפני השטח ובה הטמפרטורות גבוהות מאוד. נסיבות כאלו יכולות להיווצר כתוצאה של מחדר פלוטוני או התפרצות הר געש.

הפרוטליטים  (סלעי המקור) של ההורנפלס הם בעיקר סלעים סיליקאטיים, אבל גם קרקעות חרסיתיות, יכולות להיות המקור לסלע המותמר הזה.

## סוגים שכיחים של הורנפלס
ישנם שלושה סוגים שכיחים של הורנפלס :

# הורנפלס פליטי - הוא ההורנפלס השכיח והמצוי ומצוי ביותר שנוצר על ידי התמרה של קרקע חרסיתית או פצלים ומכיל כמות גדולה של מיקה וקיאניט.
#הורנפלס סידני - סלע שנוצר מהתמרה בטמפרטורה גבוהה של סלעי משקע עם תכולה גבוהה של קלציט.
#הורנפלס מגמטי - סלע שנוצר מהתמרה של סלעים וולקניים.

## ההורנפלס כפציאס
ההורנפלס הוא בעל מראה מאוד אופייני ונחשב לפציאס עיקרי שמאפיין סלע מותמר בטמפרטורה גבוהה ובלחץ אפסי. צורתו של הפציאס מתאפיינת בגבישים קטנים מאוד, עד מיקרוסקופיים, בעיקר בצבעים כהים כמו חום או אפור צהבהב. לאיטים מופיעים גם פורפירובלסטים בודדים ובולטים.

אחד מסימני ההיכר של הפציאס הוא מבנה שכבתי שנוצר מפעפוע של מינרלים בצפיפיות שונות, בזמן עליית הטמפרטורה בלחץ אפסי. בגלל סיבה זו יש להורנפלס חשיבות רבה, כיוון שמציאותו בסלע, מעידה על כך שבזמן שהסלע עבר את ההתמרה, הוא היה קרוב מאוד לפני הקרקע, כאשר ייתכן שבהווה הוא מצוי בעומק רב.

## שימושים בהורנפלס
ממוזער|טבלת המציגה את סוגי הפציאס העיקריים של הסלעים המותמריםבמקומות בהם קיימות כמויות גדולות של הורנפלס, משתמשים בסלע לייצור מדרגות או משטחי מטבח. לדוגמה, בספרד, נמכר משטח עבודה למטבחים בשם "black matador" שהוא עשוי מהורנפלס מגמטי בצבע חום כהה מאוד.

## קישורים חיצוניים

קבצים בנושא הורנפלס באתר ויקישיתוף

קטגוריה:ערכים שבהם תבנית בריטניקה אינה מתאימה
קטגוריה:סלעי יסוד
קטגוריה:סלעים פלוטוניים
קטגוריה:סלעים
קטגוריה:פטרולוגיה
התפוצצות מכלית הדלק בקפירידזאנג'

**התפוצצות מכלית הדלק בקפירידזאנג**' הוא אסון שאירע ב-17 בנובמבר 2016 בעיר קפירידזאנג' שבמוזמביק. פיצוץ מכלית דלק הרג לפחות 80 אנשים ופצע למעלה ממאה נוספים.

מכלית הדלק, שנשאה כ-30,000 ליטרים של בנזין, הייתה בדרכה למלאווי, לפני שהתהפכה מסיבה בלתי ידועה, כשאחת הטענות שנחקרו היא כי המכלית נקלעה למארב. יממה לאחר ההתהפכות, בעת שתושבים מקומיים החלו לגנוב ולשאוב דלק מהמכלית, היא התפוצצה.

ב-19 בנובמבר הכריזה ממשלת מוזמביק על שלושה ימי אבל לאומיים כדי לחלוק כבוד לקרבנות האסון.

## הערות שוליים

קטגוריה:אסונות ב-2016
קטגוריה:התפוצצויות מכליות דלק
קטגוריה:מוזמביק: היסטוריה
קטגוריה:2016 באפריקה
מערכת הסקורפיוס

**מערכת הסקורפיוס** היא מערכת ירוט נגד איומים אוויריים באמצעות אלומות אלקטרומגנטיות. המערכת מבחינה בין עשרות מטרות עוינות לידידותיות. המערכת מיוצרת על ידי התעשייה האווירית לישראל.

המערכת סורקת מרחב אווירי רחב ומשגרת אלומה ש"מעוורת" טיל, מל"ט, מטוס קרב ורחפן - תוך כדי זיהוי עמית\טורף. המערכת נוסתה בתרגיל בלו פלאג ב-2021.

המערכת פותחה חטיבת אלתא מערכות של התעשייה האווירית פיתחה את טכנולוגית ה"רב-אלומות" שבוהה במרחב ומשגרת לעבר מטרות את אלומות התקיפה הצרות.

היכולת של מערכת "סקורפיוס" רלוונטית מול טילי אויב מתקדמים מסוג S-300 ו-S-400.

המערכת הישראלית נמכרה לשלושה לקוחות זרים.

המערכת מסוגלת לתקוף מטרות באופן אוטומטי. טכניקות השיבוש וההטעיה הן שונות, אבל הטיפול באיומים מתבצע במקביל, באופן אקטיבי. בכך המערכת תוכל לטפל גם באיומים שההגנה אווירית קינטית, כמו כיפת ברזל, קלע דוד וחץ, אמורות ליירט.

### גרסאות
מערכת סקורפיוס תפעל במספר תצורות, לפעילות מבצעית ולאימונים:
* יבשתית
* ימית
* אווירית

בגרסה האווירית תותקן המערכת בפוד, עם זווית ראייה של 60 מעלות קדימה ו-60 מעלות אחורה. כוח העיבוד והחישוב של המערכת יידע לזהות כאמור כל מטרה ולשבש את מערכת הניווט\ההטסה, כגון ג'י.פי.אס, לווינות או שליטה מרחוק.

## קישורים חיצוניים
* הודעת יצרן על המערכת

## הערות שוליים

קטגוריה:התעשייה האווירית לישראל: מוצרים
התפוצצות מכלית הדלק בקיריקירי

**התפוצצות מכלית הדלק בקיריקירי** הוא אסון שאירע בשעה 22:30 ב-7 בינואר 2014 בכפר קיריקירי שבמדינת לאגוס, ניגריה. פיצוץ מכלית דלק והשרפה שפרצה בעקבותיו הרגו לפחות 15 אנשים, ורבים נוספים נפצעו.

נהג מכלית דלק, שהכילה 33,000 ליטרים של בנזין, איבד שליטה על המכלית כשהגיע לעיקול חד, וזו התנגשה בשורת כלי רכב חונים, התהפכה ועלתה בלהבות.

דליפת הדלק גרמה לשרפת ענק, ששרפה כ-60 חנויות, סניף בנק ולפחות 11 כלי רכב. השרפה גרמה לפיצוץ, שהרג 13 נוסעים באוטובוס שנסע מאחורי המכלית. הכרזת הממשלה הרשמית היא כי נמצאו 15 גופות, אם כי עדי ראייה סיפרו שהמספר גבוה הרבה יותר, משום שישנן גופות שנשרפו כליל.

עדי ראייה טענו כי עוצמת האש הייתה חזקה כל כך, עד שכוחות ההצלה עמלה כ-40 דקות על מנת להסיר את גופתו של נהג המכלית, שנדבקה למושב. השרפה כובתה לאחר כשלוש שעות.

## הערות שוליים

קטגוריה:אסונות ב-2014
קטגוריה:התפוצצויות מכליות דלק
קטגוריה:אסונות בניגריה
קטגוריה:2014 באפריקה
קצנשטיין

**קצנשטיין** (נכתב גם **כצנשטיין**) הוא שם משפחה ממקור גרמני.

קטגוריה:שמות משפחה אשכנזיים
קטגוריה:שמות משפחה גרמניים
בוביאן

**בוביאן** (בערבית: **بوبيان**) הוא האי הגדול ביותר בשרשרת אי החוף של כווית הממוקם בפינה הצפון-מערבית של המפרץ הפרסי, עם שטח של . נמל מובארכ אל-כביר , שנמצא כעת בבנייה, נמצא בחופיו. כחלק מהפיתוח של נמל מובארכ אל-כביר, האי בוביאן יכיל תחנות כוח ותחנות משנה. תחנת כוח של 5,000 מגהוואט כבר נבנתה בסובייה .

## היסטוריה
במהלך מלחמת המפרץ הראשונה, הייתה דליפת נפט גדולה באזור; בנוסף לכך, נהרסו ארבעה חלקים של הגשר, והם נבנו מחדש בשנת 1999. האי עצמו הוסב לבסיס צבאי בשנת 1991. בנובמבר 1994, עיראק קיבלה רשמית את הגבול המתוחם באו"ם עם כווית, אשר נכתב בהחלטות 687 (1991), 773 (1992) ו-833 (1993) של מועצת הביטחון של האו"ם אשר סיימו רשמית תביעה קודמת לאי בוביאן. גם איראן קרובה מאוד לאי.

בתגובה על הפיכתה של כווית לחתומה ה-169 על אמנת רמסר, הוגדרה שמורת מובארכ אל-כביר כשטח הביצה הראשון במדינה בעלת חשיבות בינלאומית. השמורה, ששטחה 509,480 דונם, מורכבת מלגונות קטנות וביצות מלוחות רדודות והיא חשובה כתחנת ביניים לציפורים נודדות בשני נתיבי נדידה; מטורקיה להודו ומאירואסיה לאפריקה. גידול ציפורי מים כוללות את מושבת הרבייה הגדולה בעולם של הדרומס, והים שמסביב מהווה משתלה מרכזית למיני דגים מסחריים רבים.

## גאוגרפיה
האי מישורי בעיקרו, בעוד שביצות מלוחות מכסות כמה חופים. יש כמה נחלים אכזבים במרכז האי. הוא מופרד מן החוף העיראקי בצפון המזרח ידי הערוץ אל-זבאיר ומכווית בדרום מערב ידי הערוץ אל-סבייאח*.* המגמות של הערוץ האחרון סביב הקצה הצפוני של האי בוביאן, המפרידות בינו לבין האי ורבה.  צפונית-מערבית לראס אל-ברשה, הנקודה הדרומית ביותר, בוביאן מקושר ליבשת באמצעות גשר קורות בטון באורך  מעל ערוץ אל-סבייאח, אשר נבנה בשנים 1981–1983 ונפתח בפברואר 1983.

## נמל מובארכ אל-כביר
נמל מובארכ אל-כביר  הוא חלק מיוזמת החגורה והדרך של סין. במסגרת יוזמת החגורה והדרך של סין, נמל מובארכ אל-כביר הוא חלק מהשלב הראשון של פרויקט עיר המשי. בספטמבר 2020 דווח כי הנמל הושלם ב-53%. במרץ 2021, הוכרז כי כווית ופקיסטן יפתחו קשרים בין נמל גוואדר לנמל מובארכ אל-כביר. נמל מובארכ אל-כביר נמצא כעת בבנייה. כחלק מהפיתוח של נמל מובארכ אל-כביר, האי בוביאן יכיל תחנות כוח ותחנות משנה. תחנת כוח של 5,000 מגה וואט כבר נבנתה בסובייה.

## קישורים חיצוניים
* 

## הערות שוליים

קטגוריה:איים במפרץ הפרסי
קטגוריה:איים לא מיושבים
קטגוריה:כווית: גאוגרפיה
קטגוריה:גבול כווית–עיראק
ג'וזף קאהן

**ג'וזף ג'ון-הי קאהן** (נולד בשם: **אהן ג'ון-הי**, **Ahn Jun-hee**, בקוריאנית: **안준희**; 12 באוקטובר 1972) הוא במאי וידאו קליפים וקולנוע דרום קוריאני-אמריקאי. קאהן נחשב לאחד מהבמאים המצליחים והמעוטרים ביותר בכל הזמנים. במרוצת השנים, עבד עם אמנים שונים כדוגמת טיילור סוויפט, אמינם, בריטני ספירס, בקסטריט בויז, ג'ניפר לופז, ליידי גאגא, קיילי מינוג, שאקירה, אליה, ד"ר דרה, סנופ דוג, קלי קלרקסון, אווה מקס, מריה קארי, אימאג'ין דראגונז, כריסטינה אגילרה, 50 סנט, דסטיניז צ'יילד, ג'ורג' מייקל והאחים ג'ונאס.

## ביוגרפיה
קאהן נולד בשם אהן ג'ון-הי (בקוריאנית: 안준희) בבוסאן, קוריאה הדרומית. משפחתו שהתה בחלק מילדותו שם ובליבורנו, איטליה עד שעברה לג'רזי וילג', טקסס, פרוור ביוסטון. המעבר אירע כשג'וזף היה בן שבע. לאחר שסיים את לימודיו בבית הספר התיכון ג'רזי וילג' בשנת 1990, קאן הלך לבית הספר לאמנויות טיש באוניברסיטת ניו יורק, אך נשר לאחר שנה עקב חוסר יכולת לשלם שכר לימוד. כשחזר ליוסטון, קאן עבד בבית קולנוע לפני שהחל לביים קליפים של אמני היפ הופ.

## קריירת וידאו קליפים
בשנת 2003, קאהן זכה בפרס גראמי הראשון שלו על הווידאו קליפ של "Without Me" מאת הראפר האמריקאי אמינם, שגם זכה בקטגוריית "קליפ השנה" בטקס פרסי הווידאו קליפים של MTV לשנת 2003, כמו גם "הבימוי הטוב ביותר". קליפ השיר "Waking Up in Vegas" של קייטי פרי זכה בפרס ה-MVPA בטקס שהתקיים בשנת 2009, בקטגוריית "הקליפ הטוב ביותר".

הפעילות של קאהן בתרבות הפופ היפנית בקליפים החל לראשונה עם הקליפ "Doesn't Really Matter" של ג'נט ג'קסון. הקליפ היה גם הקליפ היקר ביותר שביים קאהן והוא בין היקרים בכל הזמנים, בעלות של למעלה מ-2.5 מיליון דולר. בשנת 2014, זכה קאהן בפרס ה"אייקון" מטעם פרסי המוזיקה הבריטית.

בשנת 2015, זכה קאהן להצלחה חסרת תקדים כבמאי וידאו קליפים, כאשר ביים עבור הזמרת-יוצרת האמריקאית טיילור סוויפט, את הקליפים לשיריה "Blank Space", "Bad Blood", "Wildest Dreams" ו-"Out of the Woods" מתוך אלבומה, *[[1989 (אלבום)|1989]]*. הקליפים זכו להצלחה בינלאומית, צברו מיליארדי צפיות, והועמדו לעשרות קטגוריות בטקסי פרסים שונים. בשנת 2017, זכה קאהן ב"קליפ השנה" בטקס פרסי הקאנטרי האמריקאי עבור "Forever Country". החל משנת 2017, ביים לסוויפט קליפים נוספים ללהיטים כדוגמת "Look What You Made Me Do", "" ו-"Delicate". הראשון מביניהם, "Look What You Made Me Do", צבר למעלה מ-50 מיליון צפיות ביממה אחת ושבר שורה של שיאים היסטוריים.

בשנת 2019, קאהן שיתף פעולה עם אווה מקס עבור הקליפ "Torn", וביים קליפ חדש ללהיט של מריה קארי משנת 1994, "All I Want for Christmas Is You".

### קולנוע
בשנת 2007 ביים את דרמת הראפ "Bodied" על פי תסריט מאת קיד טוויסט ובהפקתו של אמינם. הסרט הוקרן בבכורה בפסטיבל הסרטים הבינלאומי של טורונטו 2017. מככב בו קאלום וורת'י בתור אדם, סטודנט לתואר שני שהופך למשתתף בתחרויות באטל ראפ לאחר שהשתקע בסצנה תוך כדי עבודת הגמר שלו בנושא.

## קישורים חיצוניים

* 

## הערות שוליים

*
קטגוריה:זוכי פרס גראמי
קטגוריה:מהגרים מקוריאה הדרומית לארצות הברית
קטגוריה:אמריקאים ממוצא דרום קוריאני
קטגוריה:אמריקאים שנולדו ב-1972
עבדול פאטאו איסאהאקו

**עבדול פאטאו איסאהאקו** (באנגלית: **Abdul Fatawu Issahaku**; נולד ב-8 במרץ 2004 בטאמאלה שבגאנה) הוא כדורגלן גאנאי המשחק בעמדת הקשר ההתקפי בקבוצת לסטר סיטי מהפוטבול ליג צ'מפיונשיפ ובנבחרת גאנה.

## קריירת מועדונים
איסאהאקו נולד בטאמאלה שבגאנה והחל את הקריירה המקצוענית שלו בקבוצת סטדפסט המקומית.

ב-24 באוקטובר 2021 הושאל לדרימס מליגת העל הגאנאית.

בחודש אפריל 2022 חתם איסאהאקו בספורטינג ליסבון מליגת העל הפורטוגלית.

## קריירה בין-לאומית
איסאהאקו זכה עם נבחרת גאנה עד גיל 20 בטורניר גביע אפריקה לאומות עד גיל 20 בשנת 2021.

ב-9 באוקטובר 2021 ערך את הופעת הבכורה שלו בנבחרת גאנה, בניצחון 1–3 על נבחרת זימבבואה במסגרת מוקדמות מונדיאל 2022.

נכלל בסגל נבחרת גאנה לטורניר מונדיאל 2022.

## תארים
;נבחרת גאנה עד גיל 20
* גביע אפריקה לאומות עד גיל 20 (1): 2021

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני ספורטינג ליסבון
קטגוריה:כדורגלני לסטר סיטי
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:ספורטאים זרים בפורטוגל
קטגוריה:ספורטאים גנאים באנגליה
קטגוריה:גנאים שנולדו ב-2004
התפוצצות מכלית הדלק באקטפק דה מורלוס

**התפוצצות מכלית הדלק באקטפק דה מורלוס** אירעה ב-7 במאי 2013 בעיר אקטפק דה מורלוס שבמקסיקו, ובה מעורבות של מכלית דלק בתאונת דרכים גרמה לפיצוץ ולשרפה שבהם נהרגו 27 אנשים ונפצעו 36 נוספים.

## האירוע
ההתפוצצות התרחשה ב-7 במאי 2013, בסביבות השעה 05:15, בכביש מהיר החולף בעיר אקטפק דה מורלוס, בירתהּ של מדינת מקסיקו.

עומאר דיאס אוליברס, נהג מכלית הדלק שהייתה מלאה בגז פחמימני מעובה, איבד שליטה על המכלית לאחר שנהג במהירות מופרזת, לכאורה. המכלית התנגשה במספר כלי רכב ובתים לפני שהתפוצצה. מאוחר יותר הצהיר הנהג, שאושפז ונעצר, כי איבד שליטה לאחר שניסה להימנע מתאונת דרכים עם רכב שחלף במקום.

הפיצוץ הוביל לשרפות נרחבות שגרמו נזק ל־45 בתים ול־16 כלי רכב. דיווחים בתקשורת המקומית תיארו את האזור כדומה ל"אזור מלחמה".

## קרבנות
כתוצאה מהפיצוץ והשרפה נהרגו 27 בני אדם בהם 10 ילדים, ולמעלה מ-30 בני אדם נוספים נפצעו. בין ההרוגים הייתה משפחה בת ארבע נפשות, בהן שני ילדים בני 11 ו-6. 23 בני אדם אושפזו בבית החולים, שמונה מהם במצב קשה. רבים מהנפגעים ישנו בבתיהם שבשולי הכביש בזמן התאונה.

## תגובות
נשיא מקסיקו, אנריקה פניה נייטו, הכריז כי נסיבות התאונה ייחקרו.

מושל מדינת מקסיקו, ארוביאל אווילה, שהיה בדרכו לפגישה רשמית בקריית הוותיקן, ביטל את נסיעתו והכריז כי לוויות ההרוגים ייערכו במימון ממשלתי, וכי המשפחות שנפגעו יקבלו מהמדינה 50,000 פסו מקסיקני לבנייה מחודשת של בתיהם, ועוד 25,000 פסו לקניית מכשירי חשמל וחפצים שנהרסו בפיצוץ ובשרפה.

המזכירות לפיתוח עירוני של מדינת מקסיקו הכריזה כי לפחות 110 משפחות המתגוררות ליד הכביש המהיר יועברו למקומות בטוחים יותר.

## הערות שוליים

קטגוריה:אסונות ב-2013
קטגוריה:התפוצצויות מכליות דלק
קטגוריה:אסונות במקסיקו
קטגוריה:2013 באמריקה הצפונית
סובארו סולטרה

**סובארו סולטרה** (באנגלית: **Subaru Solterra**) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי סובארו משנת 2022. היא נחשפה ב-11 בנובמבר 2021. היא מיוצרת במשותף עם טויוטה אשר מיצרת את המכונית תחת השם טויוטה bZ4X.

## עיצוב
העיצוב החיצוני נשאר ללא שוני למעט הפנסיים הקדמיים מה-bZ4X וגם כולל אלמנטים רבים משפת העיצוב החדשה של טויוטה, העיצוב הפנימי מציג עיצוב שלא היה מעולם ברכבי סובארו וכן כולל גם טכנולוגיות מתקדמות כולל הגה בעיצוב הגה מטוס, לוח מחוונים דיגיטלי, מסך מגע המציג את המולטימדיה, אך כאן סובארו בחרה לא לוותר על כפתורים ממשים כמו יצרני רכב אחרים שברכבים שלהם החליפו את מרבית הכפתורים למשטחי מגע.

## מפרט טכני
* **הנעה קדמית**: מנוע חשמלי קדמי המספק 204 כ"ס ומומנט מרבי של 27 קג"מ. התאוצה אורכת 8.4 שניות והמהירות עומדת על 160 ק"מ. סוללת ליתיום-יון בקיבולת 71.4 קוט"ש המאפשרת טווח נסיעה חשמלי של 530 ק"מ בתקן WLTC היפני (לא סופי).
* **הנעה כפולה**: שני מנועים חשמליים המספקים יחד 217 כ"ס ומומנט מרבי של 34.2 קג"מ. התאוצה אורכת 7.7 שניות והמהירות עומדת על 160 קמ"ש. סוללת ליתיום-יון בקיבולת 71.4 קוט"ש המאפשרת טווח נסיעה חשמלי של 460 ק"מ בתקן WLTC היפני (לא סופי).

### טעינה
את הסוללה ניתן לטעון באמצעות מטען DC מהיר עד להספק של 150 קילוואט, טעינה של 10–80 אחוז בזמן של 30 דקות, והחל מהרבעון הרביעי של 2022 הדגם ישווק גם עם מטען פנימי המאפשר טעינה AC בהספק של עד 11 קילוואט כך שטעינה מלאה 0–100 אחוז דורשת המתנה של כ-7 שעות.

## טויוטה bZ4X

טויוטה פיתחה את ה-bZ4X ביחד עם סובארו. טויוטה הציגה גרסה משלה ל-סולטרה אשר מיוצרת מאפריל 2022 על ידה תחת השם טויוטה bZ4X. פעולה זו היא חזרה על מה שעשתה סובארו עם טויוטה בסובארו BRZ והטויוטה GT86. זו נחשפה ב-29 באוקטובר 2021.

## קישורים חיצוניים

* 
* הודעה לעיתונות, באתר טויוטה העולמי, 11 בנובמבר 2021
## הערות שוליים

סולטרה
קטגוריה:קרוסאובר
קטגוריה:דגמי מכוניות שהושקו ב-2021
קטגוריה:כלי רכב המורכבים ביפן
קטגוריה:כלי רכב המיוצרים בסין
קטגוריה:מכוניות חשמליות
התפוצצות מכלית הדלק בג'ובה

**התפוצצות מכלית הדלק בג'ובה** הוא אסון שאירע ב-17 בספטמבר 2015 בעיר ג'ובה, בירת דרום סודאן. בפיצוץ מכלית הדלק נהרגו לפחות 193 אנשים ונפצעו רבים נוספים.

מכלית הדלק, שהייתה בדרכה לצאת מעיר הבירה, סטתה מהכביש והתהפכה אך טרם התפוצצה. בעת שהנהג נסע לעיירה הסמוכה להזעיק עזרה, תושבים מקומיים הגיעו אל המשאית והחלו לשאוב ולגנוב ממנה דלק במכלים שנשאו עימם.

התפוצצות המכלית אירעה מסיבה שאינה ברורה. רוב הנפגעים והקורבנות היו מבין אלו שעסקו בשאיבת הדלק. מקורות רשמיים מסרו כי הפיצוץ אירע בשל סיגריה דולקת, אך רבים מהניצולים טענו כי הפיצוץ אירע בשל ירי של חיילים ושוטרים שניסו להרחיק את התושבים מהמכלית. 

בתי החולים המקומיים הוצפו בנפגעים, ופקידי המדינה פנו לבקשת עזרה מהצלב האדום ומכוחות האומות המאוחדות.

ההערכות הראשונות היו כי ישנם כ-170 הרוגים, אך לאחר מכן המספר עלה ל-193 הרוגים. מספר הפצועים איננו ידוע, מכיוון שרבים מהם נמלטו מזירת האסון מחשש שייענשו על גניבת הדלק.

## הערות שוליים

קטגוריה:אסונות ב-2015
קטגוריה:התפוצצויות מכליות דלק
קטגוריה:דרום סודאן: היסטוריה
קטגוריה:2015 באפריקה
התפוצצות מכלית הדלק בריאד

**התפוצצות מכלית הדלק בריאד** היא אסון שאירע ב-1 בנובמבר 2012 בעיר ריאד שבערב הסעודית, ובו מעורבות של מכלית דלק בתאונת דרכים גרמה לפיצוץ ולשרפה שבהם נהרגו 26 אנשים ונפצעו 135 נוספים.

## האירוע
ההתפוצצות התרחשה ב-1 בנובמבר 2012, בסביבות השעה 07:20, בצומת בעל הפרדה מפלסית במזרח העיר ריאד, בירתהּ של ערב הסעודית.

מכלית הדלק מלאת הבנזין פגעה במגדל תומך של גשר בצומת בעל הפרדה מפלסית, וההתנגשות גרמה לדליפת דלק שלאחר מכן הוצת והוביל להתפוצצות.

לפי הדיווחים הראשוניים בפיצוץ ובשרפה נהרגו 22 אנשים ונפצעו 111 נוספים, ולמחרת הודיע משרד הבריאות הסעודי כי ישנם 26 הרוגים וכ-135 פצועים.

מעוצמת הפיצוץ נפלה משאית נוספת, שהייתה במפלס העליון. הנזק לרכוש הוערך בכ-300 מיליון ריאל סעודי.

## תגובות
זירת הפיצוץ סמוכה לאוניברסיטאות ולמבני ממשל, ובשל כך החשד המיידי שעלה הוא שמדובר בפיגוע טרור, אך חשד זה נשלל במהרה.

משטרת ריאד טענה כי התנועה בזמן הפיצוץ הייתה מועטת בשל חג הקורבן, וכי אם הפיצוץ היה מתרחש ביום רגיל מספר הנפגעים היה מזנק משמעותית.

המשטרה גם ביקשה מהציבור להתרחק מאזור הפיצוץ, לאחר שכ-10,000 אנשים הגיעו לזירה בתוך שעה מזמן הפיצוץ.

## הערות שוליים

קטגוריה:אסונות ב-2012
קטגוריה:התפוצצויות מכליות דלק
קטגוריה:אסונות בערב הסעודית
קטגוריה:ריאד: היסטוריה
קטגוריה:2012 באסיה
פרארי BR20

**פרארי BR20** (באנגלית: **Ferrari BR20**) היא מכונית ספורט במרכב קופה, בעלת שני מקומות ישיבה, שיוצרה על ידי פרארי בשנת 2021. היא נחשפה ב-11 בנובמבר 2021. היא נבנתה עקב בקשה מיוחדת של לקוח. היא מבוססת על פרארי GTC4Lusso.
## עיצוב
העיצוב החיצוני שלה מבוסס בעיקרו על ה-GTC4Lusso אך משלב גם אלמנטים על פי בחירתו של הלקוח וגם מפרארי רומא. גם תא הנוסעים מעוצב על פי בקשתו של הלקוח אך גם הוא משלב אלמנטים רבים מה-GTC4Lusso ומהרומא.

## מפרט טכני
פרארי לא חושפת כעת את הפרטיים הטכניים.
## קישורים חיצוניים

* 
## הערות שוליים

BR20
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2021
אליף תלויה

ממוזער|אליף תלויה
**אליף תלויה** (בערבית: **ألف خنجرية**, בתעתיק: **אַלִף חַ'נְגַ'רִיַّה**, פירוש: **אליף פגיון**) היא אחת מסימני התשכיל. היא מציינת תנועת , כמו פתחה-אליף, למשל במילה هَـٰذَا (הַאדַ'א – זה) או رَحْمَـٰن (רחמאן). האליף התלויה מופיעה רק בכמה מילים מודרניות, אך אלה כוללות כמה מילים נפוצות; עם זאת, היא נכתבת רק לעיתים רחוקות, אפילו בטקסטים מלאים, למעט בקוראן. כפי שויליאם רייט מציין, "אליף סומן בהתחלה לעיתים רחוקות יותר מאשר התנועות הארוכות האחרות, ומכאן קורה שבתקופה מאוחרת יותר, לאחר המצאת נקודות התנועות, זה צוין בכמה מילים נפוצות מאוד רק על ידי פתחה (כלומר האליף תלויה)". רוב המקלדות אינן כוללות את האליף התלויה. המילה الله (אללה) מיוצרת בדרך כלל באופן אוטומטי על ידי הזנת "אליף לאם לאם הא". המילה מורכבת מאליף + ליגטורה של לאם כפול עם שדה ואליף תלויה על הלאם.

## עם פתחה
ישנן שתי דרכים אפשריות לייצג את האליף התלויה במהדורות מודרניות של הקוראן. במהדורות מודפסות במזרח התיכון האליף התלויה כתובה עם פתחה:  (רחמאן). לעומת זאת, במהדורות המודפסות בדרום אסיה (פקיסטן, הודו ובנגלדש) האליף התלויה נכתבת ללא פתחה:  (רחמאן).

## ראו גם

* פתחה (תשכיל)
* קמץ

## הערות שוליים

קטגוריה:תשכיל
מדה

[ממוזער|[ا|אליף עם מדה]]
**מַדָּה** (בערבית: **مدة**) היא אחת מסימני התשכיל. היא מסומנת כטילדה המופיעה מעל אליף. היא באה לסמן שהאליף היא עיצורית, והייתה אמורה להיות מנוקדת בפתחה-אליף, אך במקום לכתוב שני אליפים, המזה ופתחה (أَا או أَأْ), הם אוחדו בתוספת הוסלה (آ).

## ראו גם
* וסלה
## קישורים חיצוניים

קטגוריה:תשכיל
דיולה ארש

**דיולה ארש** (במקור **ישראל שטרק-Stärk**, בהונגרית: **Erős Gyula**; שארבוגארד, 10 בנובמבר 1862 – בודפשט, 17 באוקטובר 1929) היה עיתונאי יהודי-הונגרי הקים עם שותף את אחד העיתונים החשובים בבודפשט ומונה לסגן העורך הראשי שלו.

## ביוגרפיה
דיולה שטרק נולד במשפחה יהודית כבנם של אלברט שטרק ושל מגדולנה (לני) פישר. תחילה למד רפואה באוניברסיטת בודפשט (כיום שמה אוניברסיטת אטווש לוראנד), אך בשל כתיבתו העיתונאית קטע את לימודיו בשנת 1884 והחל את דרכו כעיתונאי. משנת 1896 עבד בפשטי נפלו, ואז הקים את "יומן בודפשט" ביחד עם יוז'ף וסי, ומונה בו לסגן העורך. העיתון התפתח לאחד העיתונים החשובים בבודפשט, באותה תקופה. מאוחר יותר עבד כחבר מערכת ב"העיתון ההונגרי" (Magyar Hírlap). הוא שינה את שם משפחתו לארש באישור שר הפנים מס' 31226 משנת 1902. אשתו הייתה רוז'ה רוף.

מותו נגרם מסרטן בלוטת הערמונית. ארש הובא למנוחות בבית הקברות היהודי ברחוב קוזמה בבודפשט.

כתיבתו העיתונאית בעיתונות:
* Borsodmegyei Lapok (1892)
* Pesti Napló (1892-1896)
* Budapesti Napló (1896-1898, 1902-1905)
* Magyar Hírlap (1910)

כתביו נכתמו ביומן בודפשט: E., e., E – s Gy – a

## לקריאה נוספת
*  (לקסיקון ביוגרפי הונגרי)
* פאל גויאש: חייהם ויצירותיהם של סופרים הונגרים. בודפשט, 1990.

## ראו גם
* לקסיקון העולם החדש של טולנה. בודפשט, טולנאי, 1926-1933.
## קישורים חיצוניים

## הערות שוליים

קטגוריה:עיתונאים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1862
קטגוריה:הונגרים שנפטרו ב-1929
פאטן אוזוולט

**פאטן פיטר אוזוולט** (באנגלית: **Patton Peter Oswalt**; נולד ב-27 בינואר 1969) הוא סטנדאפיסט, שחקן ותסריטאי אמריקאי.

## ביוגרפיה
אוזוולט נולד בפורטסמות', וירג'יניה. הוא נקרא על שם הגנרל ג'ורג' פאטון. כבן לאב ששירת בצבא האמריקאי גדל אוזוולט עם משפחתו באוהיו וקליפורניה. הוא בוגר קולג' ויליאם ומארי בווירג'יניה.

אוזוולט החל להופיע בסטנד אפ בשנת 1988.

לאחר שכתב לסדרה "מד טי.וי" והשתתף בספיישל בערוץ HBO החל אוזוולט לשחק בסרטים וסדרות. בשנת 1996 שיחק בסרט הבכורה שלו "צוללת דיזל". באותה שנה הופיע לראשונה בטלוויזיה בתפקיד אורח בסדרה סיינפלד, בפרק בעונה השישית.

בשנת 2007 דיבב את העכברוש רמי בסרט "רטטוי" של פיקסאר, ובסרט הקצר שמבוסס עליו "חברך העכברוש".

בשנת 2020 לוהק לדמות משנית במותחן הפוליטי "גזלייט" אודות פרשת ווטרגייט, בגילומו של צ'ארלס קולסון, היועץ המשפטי של הבית הלבן בממשלו של ריצ'רד ניקסון. הסדרה עלתה לשידור ברשת Starz באפריל 2022.

בשנת 2022 כיכב בסרט הקומדיה "להתאהב באבא" אותו גם הפיק.

בשנת 2024 גילם את ד"ר הוברט בסרט הקומדיה "מכסחי השדים: אימפריה קפואה" המהווה החמישי במספר בסדרת "מכסחי השדים". באותה שנה גילם את המרגל לה פאייט סי בייקר במיני-סדרה "מצוד" בשירות הסטרימינג אפל TV פלוס. 

בשנת 2025 שיחק בסדרה "" בתפקיד עצמו.

## חיים אישיים
בשנת 2005 נישא לבלוגרית האמריקאית מישל מקנמרה, ונולדה לו ממנה בת אחת. בשנת 2016 התאלמן מאשתו, שהלכה לעולמה בשנתה מהתקף לב בגיל 46.

בשנת 2017, שנה לאחר מותה של אשתו הראשונה, נישא לשחקנית מרדית' סלנגר.

## קישורים חיצוניים

* 

## הערות שוליים

קטגוריה:אמריקאים ילידי וירג'יניה
קטגוריה:שחקני קולנוע וטלוויזיה אמריקאים
קטגוריה:קומיקסאים אמריקאים
קטגוריה:סטנדאפיסטים אמריקאים
קטגוריה:קומיקאים אמריקאים
קטגוריה:זוכי פרס אמי לבידור בפריים טיים
קטגוריה:אמני וורנר רקורדס
קטגוריה:תסריטאי טלוויזיה אמריקאים
קטגוריה:מדבבים אמריקאים
קטגוריה:בוגרי מכללת ויליאם ומרי
קטגוריה:זוכי פרס גראמי
קטגוריה:אמריקאים ממוצא אירי
קטגוריה:אמריקאים ממוצא סקוטי
קטגוריה:אמריקאים ממוצא גרמני
קטגוריה:אמריקאים ממוצא איטלקי
קטגוריה:אמריקאים ממוצא אנגלי
קטגוריה:אתאיסטים אמריקאים
קטגוריה:אמריקאים שנולדו ב-1969
פרסי האקדמיה למוזיקת קאנטרי ה-56

**פרסי האקדמיה למוזיקת קאנטרי ה-56** (באנגלית: **56th Academy of Country Music Awards**) התקיים ב-18 באפריל 2021 בנאשוויל, טנסי. קית' אורבן ומיקי גייטון היו מנחי הטקס. מארן מוריס הובילה את הלילה עם שלוש זכיות, כולל "אמנית השנה" ו"שיר השנה" (פעמיים).

כריס סטייפלטון זכה בשני פרסים בקטגוריית "אלבום השנה" עבור, *Starting Over*, אחד כאמן, אחד כמפיק.

## הופעות

## זכיות ומועמדויות
הזוכים והזוכות מסומנים ב**כתב מודגש**.

## קישורים חיצוניים
*  

## הערות שוליים

קטגוריה:פרסי מוזיקה מ-2021
קטגוריה:2021 בארצות הברית
קטגוריה:2021 במוזיקה האמריקאית
56
התפוצצות מכלית הדלק באוקובי

**התפוצצות מכלית הדלק באוקובי** הוא אסון שאירע ב-12 ביולי 2012 סמוך לכפר אוקובי שבניגריה, ובו מעורבות של מכלית דלק בתאונת דרכים גרמה לפיצוץ ולשרפה שבהם נהרגו 121 אנשים ונפצעו לפחות 75 נוספים.

מכלית הדלק התהפכה לתעלה לאחר שנהגהּ ניסה להימנע מהתנגשות באוטובוס, וההתהפכות גרמה לדליפת דלק משמעותית.

מאות מקומיים הגיעו אל המכלית והחלו לשאוב ולגנוב ממנה דלק, והם היו הנפגעים העיקריים בפיצוץ, שהתרחש כ-40 דקות לאחר ההתהפכות. נהג המכלית ניסה להזהיר את המקומיים מהצפוי, אך ללא הועיל.

מניין ההרוגים עמד בתחילה על 95 אנשים, אך עודכן ל-121 אנשים לאחר שהוחזרו לבית החולים גופות שנלקחו מיד אחרי הפיצוץ על ידי בני משפחות הנפגעים.

מספר הפצועים שפונו לבתי החולים עמד על 75, אם כי ההערכות הן שמספר הפצועים היה גבוה הרבה יותר, אך הם העדיפו לקבל טיפול במרפאות פרטיות או אצל קרובי משפחותיהם.

נשיא ניגריה, גודלאק ג'ונתן, אמר כי הוא "עצוב מאוד מאובדן חיים רבים" ו"מבוהל במיוחד מהעובדה ששוב, כל כך הרבה חיים אבדו באסון שניתן היה להימנע ממנו".

## הערות שוליים

קטגוריה:אסונות ב-2012
קטגוריה:התפוצצויות מכליות דלק
קטגוריה:אסונות בניגריה
קטגוריה:2012 באפריקה
Mailchimp

**מיילצ'ימפ** (באנגלית: **Mailchimp**) הוא שם המותג של חברת Rocket Science Group, חברה אמריקאית המפתחת ומפעילה פלטפורמת אוטומציה שיווקית ושירות דיוור בדואר אלקטרוני המשמשת עסקים לניהול רשימות התפוצה שלהם וליצירת מהלכים שיווקיים לשליחה ללקוחות. החברה נוסדה בשנת 2001 על ידי בן צ'סטנאט ומארק ארמסטרונג, ודן קורציוס שהצטרף כמייסד מאוחר יותר.

## היסטוריה
טרם הקמת מיילצ'ימפ, צ'סטנאט וארמסטרונג החלו לעבוד יחד על שורה של פרויקטים, כולל אתר ברכות אלקטרוניות. בשנת 2001, הם השיקו את MailChimp כפרויקט צדדי שהכניס כמה אלפי דולרים בחודש, השם שנבחר התבסס על שם אחת מדמויות כרטיסי הברכה האלקטרוניות הפופולריות ביותר שלהם. Mailchimp התחיל כשירות בתשלום אליו התווספה אפשרות חינמית בשנת 2009. בעקבות מהלך זה, בסיס המשתמשים של Mailchimp גדל מ-85,000 ל-450,000 משתמשים בתוך שנה. נכון ליוני 2014, נשלחו למעלה מ-10 מיליארד אימיילים בחודש דרך מערכת הדיוור. לפי סטטיסטיקה עדכנית, יותר מ-600 מיליון מיילים נשלחים דרך הפלטפורמה מדי יומיים.

באוגוסט 2017, דווח כי Mailchimp תפתח משרדים בברוקלין, ניו יורק ואוקלנד, קליפורניה .

בפברואר 2019, רכשה Mailchimp את LemonStand, מתחרה קטנה יותר. מאוחר יותר ב-2019 הודיעה החברה שהכנסותיה השנתיות צפויות לגדול ל-700 מיליון דולר. מאוחר יותר הכריזו ב-Mailchimp על תוכניותיהם לעבור מהפצת דואר להצעת "פלטפורמת שיווק מלאה המיועדת לארגונים קטנים יותר". שינוי זה כלל פיתוח מתן אפשרות ללקוחות לתעד ולעקוב אחר פרטי לקוחות פוטנציאלים בתוך המערכת, לבנות דפי נחיתה ואתרי אינטרנט פשוטים, ולרכוש מודעות ממומנות ברשתות החברתיות בפייסבוק ואינסטגרם . במרץ 2020, רכשה Mailchimp את חברת המדיה והמגזינים הבריטית Courier, במטרה להביא לצמיחה בינלאומית. למגזין של חברת Courier יש קהל קוראים של 100,000 ביותר מ-26 מדינות.

Mailchimp  נודעה כדוגמה לחברת הזנק שמעולם לא נזקקה למימון חיצוני על מנת להקים מוצר ולהתפתח, מעולם לא הייתה לה תוכנית להנפקה ובמהלך השנים סירבו המייסדים לכל הצעות הרכש שהגיעו מחברות שונות. עם זאת, ב-31 באוגוסט 2021, דיווח מגזין בלומברג שחברת אינטואיט מנהלת מגעים עם Mailchimp בנוגע לרכישה אפשרית של Mailchimp. זמן קצר לאחר מכן, ב-13 בספטמבר 2021, פורסמה הודעה רשמית שחברת אינטואיט תרכוש את Mailchimp לפי שווי של כ-12 מיליארד דולר במזומן ובמניות.

## ראו גם
* רשימת תפוצה אלקטרונית
* דואר זבל בדוא"ל
* שיווק

## קישורים חיצוניים

* 

## הערות שוליים

קטגוריה:חברות אמריקאיות
קטגוריה:חברות טכנולוגיה
קטגוריה:דואר אלקטרוני
קטגוריה:חברות תוכנה
קטגוריה:אתרי אינטרנט שהושקו ב-2001
קטגוריה:חברות תוכנה אמריקאיות
קטגוריה:עמק הסיליקון: חברות
יחסי אלג'יריה – רפובליקת סהרה הערבית הדמוקרטית

**יחסי אלג'יריה–רפובליקת סהרה הערבית הדמוקרטית** הם היחסים שבין הרפובליקה הרפובליקה האלג'יראית הדמוקרטית העממית לבין רפובליקת סהרה הערבית הדמוקרטית.

## סקירה כללית
ב-27 בפברואר 1976 הכריזה חזית הפוליסריו על הקמת רפובליקת סהרה הערבית הדמוקרטית. ב-6 במרץ 1976, אלג'יריה הכירה בה, המדינה השלישית שעשתה זאת, ויחסים דיפלומטיים רשמיים כוננו זמן קצר לאחר מכן. שגרירות סהרה נפתחה באלג'יר באותה שנה. אלג'יריה דוחה את טענות מרוקו על ריבונות על סהרה המערבית. בפברואר 2022, קבוצה פרלמנטרית "אלג'יריה-מערבית סהרה" של ידידות ואחווה הותקנה באספת העם הלאומית של אלג'יריה.

## ראו גם
* יחסי אלג'יריה–מרוקו
* יחסי רפובליקת סהרה הערבית הדמוקרטית–קניה

## הערות שוליים

קטגוריה:ערכים ללא קטגוריות פיזיות - יחסי חוץ
יהודה שטיין

**יהודה שטיין** (1915 – 16 בספטמבר 2003, י"ט באלול ה'תשס"ג) היה ראש עיריית רמלה בשנים 1965–1971.

## ביוגרפיה
נולד בשנת 1915 ברומניה לחיה ומשה פיש שטיין.

לאחר עלייתו ארצה שימש כמזכיר העיר רמלה.

בשנת 1958 נבחר למזכיר מועצת הפועלים ברמלה.

ב-1965 נבחר על ידי חברי מפא"י ברמלה למועמד המפלגה לראשות העיר, במקומו של ראש העיר הפורש מאיר מלמד, ומועצת העיר בחרה בו לראשות העירייה.

ב-1971 הודח מתפקידו כתוצאה משיתוף פעולה פוליטי בין נציגי סיעת גח"ל בעירייה בראשות אליהו סאלם לוי לבין פורשי מפא"י.

נפטר ב-19 בספטמבר 2003 ונקבר בבית הקברות הישן ברמלה.

רחוב יהודה שטיין ברמלה (לשעבר רחוב ההסתדרות), נקרא על שמו.

## חיים אישיים
נישא לבתיה ולהם שלושה ילדים.

## הערות שוליים

קטגוריה:ראשי עיריית רמלה
קטגוריה:ישראלים ילידי רומניה
קטגוריה:מזכירי מועצות פועלים
קטגוריה:אישים הקבורים ברמלה
קטגוריה:ישראלים שנולדו ב-1915
קטגוריה:ישראלים שנפטרו ב-2003
פארק אוטופיה

ממוזער|250x250 פיקסלים|הגן הטרופי המקורה בגן
ממוזער|250x250 פיקסלים|סחלבים בגן
[ממוזער|250x250 פיקסלים|[טווס בפארק]]**פארק אוטופיה** הוא גן בוטני הנמצא בקיבוץ בחן בעמק חפר. הפארק משתרע על שטח של כ-40 דונם, ומתרכז בגידול סחלבים. בפארק קיים גם אוסף של צמחים טורפים, קקטוסים, פרחים ופרפרים.

הפארק מחולק לשניים: חלקו הראשון הוא מתחם חווה חקלאית בתנאי אקלים אחידים. בחלקו השני של הפארק נמצא החלק העיקרי, חווה חקלאית בתנאים טרופיים הכוללת מספר מתחמים: טרופי, סחלבים, תבלינים, קקטוסים, וורדים, פרחים, תוכים, פרפרים ועוד.

## הצומח בפארק
בין סוגי הפרחים העיקריים נמצאים: סחלבים, אנטוריון, ברומלייה, ורדים, פלרגוניום, אופורביה, נציץ ועוד.

בין סוגי הסחלבים בפארק נמצאים: סחלב פלאנופסיס, סחלב קטליאה, סחלב אונסידיום, סחלב זיגופטלום, סחלב פפיופדילום, סחלב דנדרוביום, סחלב סימבידיום, סחלב פרגמיפדילום, סחלב אודונטוגלוסום, סחלב מילטוניה, סחלב וניל, סחלב קמבריה, סחלב כוכב השביט, סחלב אפידנדרום, סחלב ברסיה ועוד.

בין צמחי התבלין הנמצאים בפארק נמצאים: טימין, לבנדר, רודה, סלרי, לואיזה, עירית בצלית, נענע ספרדית, נענע משובלת, פטרוזיליה, רוזמרין רפואי, מרווה רפואית, מליסה רפואית ועוד.

## בעלי החיים בפארק
ברחבי הפארק ובפינת החי חיים מספר בעלי חיים, בהם: עז הבית, כבש הבית,, דגי קוי, פרפרים שונים, פנינייה, תרנגול הודו, אפודי הזהב, טווס מצוי, זברה פינק, יונת הבית, ברווז הבית, תרנגול קרב, פסיון ועוד.

כמו כן ישנם תוכים בתצוגה נפרדת, בהם: קקדו צהוב ציצית, קקדו גאלה, קקדום עירום-עין (Cacatua sanguinea), ארה כחולה-צהובה, אפרור אפריקני, אמזונה כחולת-מצח (Amazona aestiva), תוכי אקלקטוס, נימפית מצויצת, רוסלה מזרחית, דררה מצויה, דררה צהובה, דררת דרבי (Psittacula derbiana), תוכון אוסטרלי, הבני ורוד-פנים.ממוזער|250x250 פיקסלים|עולם המים
## גלריה

קובץ:PikiWiki Israel 5021 utopia park.jpg|עולם המים

קובץ:PikiWiki Israel 265 utopia park פארק אוטופיה.JPG|הגן הטרופי בפארק המקורה
קובץ:PikiWiki Israel 328 Utopiya בפארק אוטופיה.JPG|המזרקה בפארק
קובץ:PikiWiki Israel 340 Sahlavim סחלבים.JPG
קובץ:PikiWiki Israel 326 Utopiya בפארק האוטופיה.JPG
קובץ:PikiWiki Israel 331 Sahlavim סחלבים.JPG
קובץ:PikiWiki Israel 334 Sahlavim סחלבים.JPG
קובץ:PikiWiki Israel 327 Utopuya בפארק האוטופיה.JPG
קובץ:PikiWiki Israel 29883 Geography of Israel.JPG
קובץ:PikiWiki Israel 46410 UTOPIA PARK.jpg
קובץ:PikiWiki Israel 42853 Cactus.JPG
קובץ:PikiWiki Israel 42852 Cactus.JPG
קובץ:PikiWiki Israel 5021 utopia park.jpg


## קישורים חיצוניים

## הערות שוליים

קטגוריה:ישראל: גנים בוטניים
קטגוריה:ישראל: גני חיות
קטגוריה:מועצה אזורית עמק חפר
הר קרבס

**הר קרבס** (באנגלית: **Mount Krebs**) הוא הר נישא, בחלק המרכזי של רכס לילי, לרגלי הרי הנסיך אולף, בהרי המלכה מוד, באזור חוף דופק של שטח חסות רוס, שבאנטארקטיקה.

פסגת ההר סלעית.

גובהו של ההר 1,630 מטרים מעל פני הים, הר קרבס הוא ההר ה-1,303 בגובהו באנטארקטיקה.

ההר ממוקם 7 קילומטרים מצפון להר דניאל.

## היסטוריה
### גילוי ומיפוי ההר

ההר התגלה על ידי משלחת חציית מדף הקרח רוס האמריקאית ( U.S. Ross Ice Shelf Traverse Party ), אשר חקרה את אנטארקטיקה בעונת המחקר (הקיץ האנטארקטי) 1957 – 1958, בפיקודו של אלברט פ. קרארי (Albert P. Crary).

### מקור השם

שמו של ההר ניתן לו על ידי אלברט פ. קרארי.

ההר נקרא על שם קומנדר מנסון קרבס (Manson Krebs), מצי ארצות הברית, שהיה טייס מסוקים ומטוסים, בטייסת צי ארצות הברית VX-6, במהלך מבצע קיפאון עמוק (מבצע דיפ פריז).

## קישורים חיצוניים
* הר קרבס באתר הגאזט האנטארקטי של ממשלת ניו זילנד
* הר קרבס באתר הגאזט האנטארקטי המשווה SCAR של ממשלת אוסטרליה
* הר קרבס באתר peakery (מרחקים לאתרים סמוכים)
* הר קרבס באתר mountainplanet

## הערות שוליים

קרבס
קרבס
קרבס
אוניברסיטת רוד איילנד

**אוניברסיטת רוד איילנד** (באנגלית: **University of Rhode Island**; בראשי תיבות: **URI**) היא אוניברסיטת מחקר ציבורית אשר הקמפוס הראשי שלה שוכן בעיר קינגסטון שברוד איילנד, ארצות הברית. זוהי האוניברסיטה הציבורית ואוניברסיטת המחקר המובילה במדינת רוד איילנד, כמו גם זו המסווגת כמוסד להשכלה גבוהה שהוקם על אדמות ציבוריות בבעלות הממשלה הפדרלית של ארצות הברית במטרה להיטיב עם רוד איילנד. קמפוסים לווייניים כוללים את "קמפוס פיינשטיין" במרכז העיר הבירה פרובידנס, "מרכז החינוך לסיעוד של רוד איילנד" במחוז התכשיטים של פרובידנס, "קמפוס מפרץ נראגנסט" שבעיר נרגנסט (Narragansett) ו"קמפוס ו. אלטון ג'ונס" במערב גריניץ'.

האוניברסיטה מציעה תארים ראשונים, תארי מוסמך אוניברסיטה ותוארי דוקטורט ב-80 תחומי לימוד לתואר ראשון ו-49 לתארים מתקדמים דרך תשעה בתי ספר ומכללות אקדמיות. בתי ספר ומכללות אלה כוללים אמנות ומדעים, מנהל עסקים, חינוך ולימודים מקצועיים, הנדסה, מדעי הבריאות, מדעי הסביבה ומדעי החיים, סיעוד, רוקחות ואוקיינוגרפיה. מכללה אחרת של האוניברסיטה, "מכללה אוניברסיטאית להצלחה אקדמית", משמשת בעיקר כמכללה מייעצת לכל הסטודנטים המתחילים דרכם באוניברסיטה ועוקבת אחריהם במהלך השנתיים הראשונות להרשמתם אל אוניברסיטת רוד איילנד. נכון לשנת 2019, באוניברסיטת רוד איילנד רשומים 14,653 סטודנטים לתואר ראשון, 1,982 סטודנטים לתארים מתקדמים ו-1,339 סטודנטים ללא תואר, מה שהפך אותה לאוניברסיטה הגדולה ביותר ברוד איילנד.

אוניברסיטת רוד איילנד הוכרזה לראשונה כ"בית הספר החקלאי ותחנת הניסויים החקלאיים" של המדינה בשנת 1888. תחילה פעל בית הספר בחוות אוליבר ווטסון שבקינגסטון, שבית החווה המקורי שלו הוא בהווה מוזיאון צנוע. ב-1892, בית הספר נודע כ"מכללת רוד איילנד לחקלאות ואמנויות המכניקה" (Rhode Island College of Agriculture and Mechanic Arts). בכיתה הראשונה היו 17 תלמידים בלבד, וכל אחד מסיים מהם השלים את מסלול לימודיו בתוך שנתיים. ב-1909 שוב שונה שם בית הספר ל"מכללת מדינת רוד איילנד", כאשר תוכניות הלימוד בבית הספר הורחבו מעבר לחקלאות. בשנת 1951 ניתן לבית הספר שמו הנוכחי, מכוח חוק של בית המחוקקים המדינתי, שחוקק בעקבות הוספת המכללה לאמנויות ומדעים והצעת תוארי דוקטורט. מועצת הנגידים להשכלה גבוהה, שמונו בידי מושל רוד איילנד, הפכה למועצת המנהלים של האוניברסיטה במהלך 1981 תחת נשיאותו של פרנק ניומן. מועצת הנגידים הוחלפה במועצת החינוך של רוד איילנד בשנת 2013, ונכון ל-2019 חברים בה 17 אישים.

## קישורים חיצוניים

* 

## הערות שוליים

רוד איילנד
קטגוריה:רוד איילנד: חינוך
*
התפוצצות מכלית הדלק באלאקיה

**התפוצצות מכלית הדלק באלאקיה** אירעה ב-1 בדצמבר 2010 באלאקיה שבמדינת לאגוס, ניגריה. פיצוץ מכלית דלק והשרפה שפרצה בעקבותיו הרגו לפחות 20 אנשים, ורבים נוספים נפצעו.

נהג מכלית הדלק מלאת הבנזין איבד שליטה על המכלית כשניסה להימנע מלפגוע ברכב אחר שניסה לעקוף אותו בצורה מסוכנת, וזו התהפכה ותכולתה נשפכה על הכביש. נהג המשאית ניסה לעצור את התנועה וקרא לנהגים להתרחק מהאזור, אך אלו התעלמו ממנו. כשהבנזין הזורם פגש מזבלה בוערת סמוכה, אירע פיצוץ ופרצה שרפה.

הפיצוץ גבה את חייהם של לפחות 20 אנשים, ביניהם אישה בהיריון. אחרים, שניסו להימלט, נפלו לתוך תעלות באזור ונפצעו ברמות שונות.

## הערות שוליים

קטגוריה:אסונות ב-2010
קטגוריה:התפוצצויות מכליות דלק
קטגוריה:אסונות בניגריה
קטגוריה:2010 באפריקה
Let's Play Cherry Bullet

***Let's Play Cherry Bullet*** (בעברית: **בואו נשחק צ'רי בולט**) הוא אלבום הסינגל הראשון של להקת הבנות הדרום קוריאנית צ'רי בולט. האלבום פורסם דיגיטלית ופיזית ב-21 בינואר 2019, על ידי חברת התקליטים FNC Entertainment. האלבום סינגל מכיל שלוש רצועות, בהן הסינגל המוביל "Q&A".

## רקע ופרסום
ב-7 בינואר 2019, הודיעה FNC Entertainment ברשתות החברתיות שהלהקה תבצע את הופעת הבכורה שלה עם אלבום סינגל בשם *Let's Play Cherry Bullet*.

תמונות קונספט הכוללות כל אחת מחברות הלהקה פורסמו בין ה-8 בינואר עד ל-12 בינואר. האלבום מכיל שלוש רצועות; הסינגל המוביל "Q&A", והשירים "Violet" ו-"Stick Out". הטיזר לקליפ פורסם ב-18 בינואר, והקליפ המלא פורסם ב-21 בינואר, יחד עם הסינגל עצמו.

## קידום
ב-21 בינואר, ערכה הלהקה הופעה חיה ב-YES24 לייב הול, שבגוונגג'ין-גו, סיאול, שם ביצעו את שלושת השירים שבאלבום.

ב-22 בינואר, החלה הלהקה לקדם את הסינגל המוביל, "Q&A". הן ביצעו לראשונה את הסינגל ב-"M Countdown" של Mnet, ולאחר מכן הופיעו ב-"Music Bank" של KBS, ב-"Show! Music Core" של MBC וב-"Inkigayo" של SBS.

## הצלחה מסחרית
הסינגל "Q&A" דורג לראשונה במקום ה-17 במצעד שירי העולם הדיגיטליים של בילבורד.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:סינגלי בכורה מ-2019
קטגוריה:שירי 2019
קטגוריה:שירים בקוריאנית
קטגוריה:אלבומי קיי-פופ
וולטר גולד

**וולטר גולד** (באנגלית: **Walter Gould**: 1829 – 1893) היה צייר אמריקאי, ידוע בסצנות האוריינטליסטיות שלו. הוא גם צייר נופים, פורטרטים וטבע דומם.

## ביוגרפיה
בגיל צעיר החל ללמוד אצל צייר הנופים ג'ון רוסון סמית' וצייר הדיוקנאות, תומאס סולי. בגיל ארבע עשרה הוא הציג את הדיוקן הראשון, ובשנה שלאחר מכן הציג באקדמיה לאמנויות יפות של פנסילבניה. מאוחר יותר הוא עבד גם בווירג'יניה, אבל רוב היצירות שלו אבדו במהלך מלחמת האזרחים.

ב-1849 נסע לאירופה ולאחר שהות קצרה בפריז עבר לאיטליה והתיישב בפירנצה. שם, הוא פגש והתיידד עם הפסל חירם פאוורס ונראה שהפך למעין דוד לילדיו הרבים. ב-1850 נתן לו פאוורס את המשימה להציל פסל שלו שאבד בספינה טרופה - משימה בה גולד הצליח.

בשנת 1851, פאוורס עודד אותו לנסוע לטורקיה לביצוע עבודות דיוקן אפשרית וסיפק לו את האמצעים. המשימה כללה ציור של לאיוש קושוט פליט פוליטיקאי, "אבי האומה" ההונגרית שברח לשם. עם מכתב היכרות שסופק על ידי השגריר הבריטי, סר סטרטפורד קנינג, הוא הצליח לפגוש את המנהיג ולצייר את דיוקנו. אם לשפוט לפי מכתביו לפאוורס, הם גם הפכו לחברים קרובים. בזמן שהותו שם, הוא ביקר באיסטנבול ויצר כמה מהיצירות האוריינטליסטיות שבגינן הוא זכור לטובה, כמו גם דיוקנאות, כולל אחד של הווזיר הגדול, מוסטפא רשיד פאשה.

הוא ערך ביקור קצר באמריקה, שהיה מאכזב מבחינת מכירות, והוא חזר לפירנצה.

הוא המשיך לצייר כמה סצנות מזרחיות, בנוסף לפורטרטים רבים.

הוא הציג תערוכה מרכזית בשנת 1866 באקדמיה הלאומית לעיצוב, אשר לא התקבלה היטב על ידי המבקרים.

הוא מת משיתוק, בזמן שהחלים משבץ מוחי.

שנה לאחר מותו, קרוביו העניקו חלק מיצירותיו במתנה לאגודה ההיסטורית של פנסילבניה, אך הרוב הגדול נמצא באוספים פרטיים.

## גלריה

File:Gould-Scribe.jpg

File:Gould-Dance.jpg

File:Gould-Storyteller.jpg

File:Walter Gould - Portrait of John B. Carmac, in Greek Evzone Costume - 1974.108 - Smithsonian American Art Museum.jpg


## קישורים חיצוניים

## הערות שוליים

קטגוריה:פילדלפיה: אישים
קטגוריה:אמריקאים ילידי פנסילבניה
קטגוריה:ציירים אמריקאים
קטגוריה:אמריקאים שנולדו ב-1829
קטגוריה:אמריקאים שנפטרו ב-1893
ג'יימס פיירמן

**ג'יימס פיירמן** (באנגלית: **James Fairman**; 1826 - 12 במרץ 1904) היה צייר נוף אמריקאי יליד סקוטלנד, מורה לאמנות, מבקר אמנות וקצין צבא.

## ביוגרפיה
אביו, לורנץ פיירמן, היה קצין צבא ששירת את המלך קרל הארבעה עשר, מלך שוודיה, במלחמות הקואליציה. כשהמלך החליף צד, הוא ברח לסקוטלנד, שם התחתן עם אמו של ג'יימס, מרי פרקהרסון בלק.

ב-1832, לאחר מותו המוקדם של אביו, החליטה אמו להגר לארצות הברית. הם התיישבו בניו יורק. ב-1842, לאחר שגילה כישרון מסוים לציור, הוא החל להשתתף בשיעורי ערב באקדמיה הלאומית לעיצוב. בהמלצתו של צייר הדיוקנאות, פרדריק סטיילס אגת, הוא הפך לסטודנט במשרה מלאה. לאחר סיום לימודיו, הוא מצא עבודה כשוליה בהוצאת הספרים Harper & Brothers, במנהטן.

בשנת 1851, הוא ביקר בלונדון כדי לראות את התערוכה הגדולה. מאוחר יותר תיאר את מה שראה שם כ"התגלות". במהלך עשר השנים הבאות, הוא הפך למעורב יותר ויותר בתנועה לביטול העבדות וגילה שיש לו כישרון לדבר בפני קהל. בשנת 1858, כאשר התעוררה מחלוקת על הוצאת לימוד התנ"ך מבתי הספר הציבוריים בניו יורק, הוא התנגד לשינוי, התמודד על מושב בוועדת בתי הספר ונבחר. אך נכשל בקמפיין לקונגרס.

## שירות מלחמת אזרחים
ב-1861, חודשים ספורים לאחר תחילת מלחמת האזרחים, הוא התגייס כקפטן לפלוגה B של חיל הרגלים ה-10 של ניו יורק, ולאחר מכן עבר לחיל הרגלים המתנדבים ה-96 של ניו יורק והתקבל שם כקולונל. לאחר שלושה שבועות בלבד של אימונים, השתתפה יחידתו במערכת חצי האי. במהלך תקופה זו הוגשו נגדו ארבע תלונות בעקבות סכסוכים עם קצינים אחרים. הוא גם ננזף על העלבת קצין ממונה. הגנרל ויליאם היי קים כינה אותו "הולנדי של פנסילבניה" שהשיג את מעמדו באמצעות השפעה פוליטית. כשהגיעו תלונות דומות, הוא התבקש להתפטר וכך עשה בספטמבר 1862.

## קריירה מאוחרת
לאחר מכן חזר לניו יורק ופתח סטודיו משלו. הוא גם נתן הרצאות מטעם קופר יוניון. עד 1871, הוא השתתף בתערוכות באקדמיה הלאומית ובאגודה האמריקאית לצבעי מים. עם זאת, אופיו הנוקשה חזר על ההתנהגויות הבעייתיות. הוא עזב את ארצות הברית ונסע לארץ ישראל. בשנת 1872, נמשך על ידי בית הספר לציור בדיסלדורף והוא נסע לשם לפתוח סטודיו ונשאר בעיר שלוש שנים.

ב-1875 עבר לפריז, שם שהה עוד שלוש שנים, ועבר ללונדון.

מדי פעם הוא ביקר בארצות הברית כדי למכור את ציוריו. היו אלה אירועים מתוכננים, אליהם הזמין עיתונאים, ונשא הרצאות בנושאים פופוליסטים, בין השאר היה תוקף את האמנות המבוססת והאקדמית האמריקאית.

לבסוף הוא חזר לארצות הברית ב-1881 והתיישב לזמן קצר בשיקגו, שם היו לו חברים ועזר להם כלכלית לאחר השריפה הגדולה .

במשך שנה אחת הוא החזיק בתפקיד הוראה באוליבט, מישיגן, ולאחר מכן חזר לניו יורק.

הוא נפטר שם, בסטודיו שלו, ב-1904.

## גלריה

File:Fairman-Edinburgh.jpg

File:Fairman-Jerusalem.jpg

File:Fairman-Rescue.jpg

File:Fairman-Alpine.jpg

## קישורים חיצוניים

* 

## הערות שוליים

קטגוריה:ציירים אמריקאים
קטגוריה:מהגרים מסקוטלנד לארצות הברית
קטגוריה:אמריקאים שנולדו ב-1826
קטגוריה:אמריקאים שנפטרו ב-1904
You'll Be in My Heart

"**You'll Be in My Heart**" (בעברית: "**אתה אצלי בלב**") הוא שיר של פיל קולינס, מתוך סרט ההנפשה של דיסני משנת 1999, "טרזן". הוא הופיע בפסקול הסרט ובאוספים שונים אחרים של דיסני. בפסקול מופיעה גם גרסה של הסינגל בביצועה של גלן קלוז.

גרסת דמו עם קולינס מנגן בפסנתר ושר מוצגת כבונוס במהדורה הכפולה המיוחדת של טרזן, יחד עם "I Will Follow", "Celebration", "6/8 Demo" ו-"Rhythm Piece" שהפכו ל-"Strangers Like Me", "Son of Man" ו"Trashin' the Camp".

את הקליפ לשיר ביים קווין גודלי.

פיל קולינס הקליט את השיר גם בצרפתית ("Toujours dans mon cœur"), גרמנית ("Dir gehört mein Herz"), איטלקית ("Sei inside me") וספרדית ("En mi corazón vivirás") מלבד אנגלית.

את השיר בגרסה העברית ("אתה אצלי בלב") ביצע הזמר מומי לוי בליווי אפי בן ישראל.

## הפקה
קולינס נשכר במקור על ידי דיסני בשנת 1995 ככותב שירים, אך נבחר מפני שהיה מתופף בהתחלה ובהתחשב בהיסטוריה שלו כמתופף של להקת הרוק ג'נסיס, קולינס פנה לצוות ההפקה של דיסני, ש"רצו מוזיקת ג'ונגל חזקה שתלווה את הרפתקאותיו של טרזן". בתחילת ההפקה, הבמאים קווין לימה וכריס באק החליטו לא ללכת בעקבות המסורת המוזיקלית של דיסני בכך שהדמויות שרו, ובמקום זאת, פיל קולינס מבצע את השירים בסרט ומשמש כקריין. הבחירה בקולינס, אמן עכשווי פופולרי ומבוסס, הובילה את יכולתו לכתוב ולהקליט את חמשת השירים המקוריים בסרט. ה"בלדה" הזו היא אחד מהשירים המקוריים שכתב לסרט, ובסופו של דבר הוא ביצע גם את השיר הזה.

השיר, שנכתב במקור לבתו לילי נקרא "Lullaby", משמש בסצנה שבה אמו המאמצת של טרזן, הגורילה קאלה, שרה שהתינוק שלה צריך להפסיק לבכות כי היא תגן ותשמור עליו. היא אומרת שהכל יהיה בסדר והיא אומרת לו ש"אתה תהיה בליבי תמיד". השיר עוסק ב"איך אהבה היא קשר שאי אפשר לשבור".

בסרט, השיר מסתיים בבית הראשון, הגרסה המלאה של השיר באלבום הפסקול מציינת שאחרים לא מבינים למה אמא וילד כל כך שונים יכולים לאהוב אחד את השני. נאמר לילד שהוא חייב להיות חזק גם אם ההורה לא איתו. השיר הוא אחד משני השירים היחידים בסרט שחלקם מבוצע על ידי דמות ממשית בסרט (השני הוא "Trashin 'the Camp" ותפקידן של הדמויות נחשב לשירת סקאט). שאר השירים בוצעו על ידי קולינס עצמו והוכנסו לסרט. השיר המלא מושמע במהלך כתוביות הסיום.

במחזמר של 2006, השיר מבוצע על ידי קאלה עם אנסמבל המופע, בעוד ביצוע חוזר של קאלה וטרזן כשטרזן "מחליט להצטרף לעולם האנושי".

## דירוגים ברשימות

## מיקומי שיא

### מצעדים שנתיים

### תארים

## קישורים חיצוניים

## הערות שוליים

קטגוריה:שירי פיל קולינס
קטגוריה:שירים מתוך טרזן של דיסני
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:בלדות משנות ה-1990
קטגוריה:בלדות פופ
קטגוריה:בלדות רוק
קטגוריה:שירי ערש
קטגוריה:זוכי אוסקר: השיר המקורי הטוב
קטגוריה:זוכי פרס גלובוס הזהב – השיר המקורי הטוב
קטגוריה:שירי זהב בממלכה המאוחדת
קטגוריה:סינגלים בהוצאת וולט דיסני רקורדס
Magic!

**מג'יק!** (באנגלית:**Magic!**) היא להקת רגאיי מקנדה שפועלת בעיר טורונטו.

כל חברי הלהקה פעלו בטורונטו במסגרות שונות לפני הקמת הלהקה.

הסינגל הראשון של הלהקה Rude יצאה ב-12 באוקטובר 2013. השיר הגיע למקום השישי במצעד הפזמונים הקנדי והתברג לעשירייה הראשונה בארצות נוספות. האלבום Don't Kill the Magic יצאה בשנת 2014 והוא הגיע למקום החמישי במצעד האלבומים הקנדי ולמקום השישי בBillboard 200. השיר השלישי באלבום Let Your Hair Down יצאה גם כסינגל נפרד והגיע למקום ה-20 בקנדה. בשנת 2015 הלהקה זכתה בשני פרסי ג'ונו ומפיק הלהקה זכה בפרס נוסף.

בשנת 2016 יצאה האלבום השני Primary Colours. הוא לא הצליח לשחזר הצלחת האלבום הראשון והגיע בקנדה למקום ה-19.

אלבום נוסף Expectations שוחרר בשנת 2018.

## חברי הלהקה ותפקידיהם
* נאסרי- שירה, גיטרה, פסנתר
* מרק פליצר- קלידים, גיטרה
* בן ספיבק - קלידים, גיטרה
* אלכס טאנאס - תופים

## קישורים חיצוניים

* 

קטגוריה:להקות רגאיי
קטגוריה:להקות קנדיות
Wildside

"**Wildside**" הוא שיר של הזמרת והשחקנית האמריקאית, סברינה קרפנטר, והזמרת והשחקנית האמריקאית, סופיה קרסון. השיר, שיצא ב-20 במאי 2016, הופיע בפסקול של הסרט הבייביסיטריות יוצאות להרפתקאות.

נכון לנובמבר 2021, השיר הושמע למעלה מ-22 מיליון פעמים בספוטיפיי.

## וידאו קליפ
הווידאו קליפ הלירי הועלה ליוטיוב ב-3 ביוני 2016. נכון לנובמבר 2021, הווידאו קליפ הלירי נצפה למעלה מ-101 מיליון פעמים.

## מיקומי שיא

## קישורים חיצוניים

## הערות שוליים

קטגוריה:סינגלים מ-2016
קטגוריה:שירי סברינה קרפנטר
קטגוריה:שירי דיסני
קטגוריה:שירים באנגלית
קטגוריה:בלדות פופ
אכילת דג בשבת

בקהילות יהודיות רבות קיים מנהג לאכול דג בשבת.
ממוזער

## מקור
הסיבה המקורית למנהג בקהילות יהודיות רבות לאכול דג בשבת, היא מדין עונג שבת, וכפי שנכתב בגמרא:

דברים אלו מלמדים על אכילת דגים מדין עונג שבת ואינה רואה בדגים עניין סגולי מיוחד.

בהמשך הגמרא מספרת על יוסף מוקיר שבת שהיה רגיל לקנות דגים לכבוד שבת.

אכילת דגים בשבת לא הובאה ברמב"ם ובשולחן ערוך, האזכור הראשון של מנהג זה בספרות ההלכתית הוא בספר מגן אברהם שהביא מנהג זה דבריו הובאו בספרי האחרונים ונפסקו במשנה ברורה ובבן איש חי. אך גם הם סייגו זאת בשני תנאים: א. מי שהדגים אינם בריאים לו או שלא אוהב דגים לא חייב לאוכלם ב. אם מוכרי הדגים מעלים את המחיר בכוונה (לפי הבאר היטב דווקא ביותר משליש מחיר ולפי הפרי מגדים והאליה רבה אפילו בפחות משליש) יש לאותה קהילה לתקן תקנה שאין לקנות דגים עד שיורד המחיר.

הרב משה הירץ כתב שאכילת דגים בשבת היא מצווה מהתורה, דעתו לא התקבלה וכל האחרונים נחלקו על דבריו.

טעמים רבים נוספים נאמרו בספרות הקבלית והמדרשית.

### בחסידות
יש שאכלו את הדגים עם שאריות לחם מימות השבוע, יש שנהגו לאכול את עין הדג בדווקא, בחסידות צאנז נהוג לאכול דגים חמוצים, מנהג רווח בחסידות הוא לאכול את הדגים בידיים, מספר נימוקים ניתנו למנהג זה.

## סוג הדגים
בעקבות בעיות הלכתיות הקשורות במלאכת בורר ומבשל, נהגו בקהילות רבות (בעיקר יוצאי קהילות אשכנז) לאכול בשבת דווקא געפילטע פיש או הרינג, אך אין חובה הלכתית דווקא באכילת דגים אלו.

בקרב יוצאי צפון אפריקה נהגו לאכול חריימה.

## ראו גם

* האוכל דג ביום דג ניצל מדג
 
## לקריאה נוספת

בן מלך, שבת קודש, הרב לייב מינצברג, עמ' תקס"א - תקס"ג.

## קישורים חיצוניים
*
*משה חלמיש, "אכילת דגים בשבת - טעמים ופשריהם", **עלי שפר** (תש"ן), עמ' 67–87.
*חיים גרינפלד, קונטרס אכילת דגים בשבת, בתוך: **פרדס המלך** - מנהגי שבת קודש, חמ"ד תשנ"ט, פרק יד, עמ' שסט-תכו.

## הערות שוליים

קטגוריה:סעודות שבת
קטגוריה:שבת
קטגוריה:מאכלי שבת
קטגוריה:אכילת דגים